### Resumé

Valg af nye medlemmer til Handicaprådet.

### Sagsfremstilling

Efter § 37a i lov om retssikkerhed og administration på det sociale område (lovbekendtgørelse nr. 1647 af 4. august 2021) nedsætter Byrådet et Handicapråd, der bl.a. har til opgave at rådgive Byrådet i handicappolitiske spørgsmål.

Ifølge Handicaprådets forretningsorden består rådet af 14 medlemmer. Seks af medlemmerne udpeges efter indstilling fra Dansk Handicaporganisationer og et medlem udpeges efter indstilling fra en lokal handicaporganisation eller grupperinger uden for Danske Handicaporganisationer. Fire medlemmer vælges af og blandt Byrådets medlemmer. Derudover udpeges tre medlemmer blandt forvaltningens medarbejdere. Ligeledes udpege der stedfortrædere for medlemmerne,

Byrådet udpegede på møderne 6. december 2021 og 19. januar 2022 medlemmer til Handicaprådet.

Foreningen SIND har på baggrund af ny konstituering af deres bestyrelse rettet henvendelse og bedt om at medlem Anna Friis og suppleant Pernille Vestergaard bytter plads i Handicaprådet, således at Pernille Vestergaard fremadrettet er medlem af Handicaprådet og Anna Friis bliver suppleant.

Fra Velfærdsforvaltningen har Byrådet udpeget myndighedschef Sri Sundarampillai (stedfortræder Handicap- og Psykiatrichef James Christensen), som medlem af Handicaprådet. Sri Stina Dam er fratrådt sin stilling og der skal udpeges et nyt medlem til Handicaprådet.

Det foreslås, at det fremadrettet er den til enhver tid ansatte myndighedschef, der er er medlem af Handicaprådet. Aktuelt er Pete Kristensen netop tiltrådt som myndighedschef. Ligeledes foreslås det, at den til enhver tid ansatte Handicap- og Psykiatrichef er suppleant.

Ligeledes har Børne- og Ungeforvaltningen ønsket, at det fremadrettet er den til enhver tid ansatte chef for Familie og Forebyggelse, der sidder i Handicaprådet, som repræsentant for forvaltningen, og den til enhver tid ansatte leder af Familieafdelingen, der er suppleant. Det er for nuværende chef for Familie og Forebyggelse Dagny Dahl, der er udpeget som medlem af Handicaprådet, og leder af Familieafdelingen Elsebeth Bertelsen, der er suppleant.

### Indstilling Borgmesteren indstiller,

at Pernille Vestergaard udpeges som medlem af Handicaprådet, som repræsentant for foreningen SIND med Anna Friis som suppleant

at det fremadrettet er den til enhver tid ansatte myndighedschef, der er medlem af Handicaprådet, som repræsentant for Velfærdsforvaltningen, og den til enhver tid ansatte Handicap- og Psykiatrichef, der er suppleant.

at det fremadrettet er den til enhver tid ansatte chef for Familie og Forebyggelse, der er medlem af Handicaprådet, som repræsentant for Børn- og Ungeforvaltningen, og den til enhver tid ansatte leder af Familieafdelingen, der er suppleant.

### Beslutning

Godkendt.

Fraværende: Ofelia Møller.